Лідзію і Галіну аб’ядноўвае і тое, што абедзве — цудоўныя пявунні. Падступае самота — адганяюць песняй. Нешта ўзрадавала — і зноў песня просіцца на волю. “Вельмі любім лірычныя песні, — гаварылі яны. — Але, бывае, і жартоўнымі прыпеўкамі павесялімся. Заўсёды слухаем па радыё перадачу “Сустрэча з песняй”, канцэрты па заяўках. Тыя, якія асабліва падабаюцца, перапісваем. Каб паспець запісаць, кожная “схоплівае” па радку.